《答黎教授》
宋代·林昉

泼翁浮醅新酿熟，得霜寒菊始开齐。
养丹道士颜如玉，爱酒山翁醉似泥。
不惜蕊从蜂采去，尚余香有蝶来栖。
莫嫌学舍宫闲冷，犹得芳樽此共攜。
共坐栏边日欲斜，更将金蕊泛流霞。
欲知却老延龄药，百草枯时始见花。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。